數學嘅研究起源於數－一柞用嚟數嘢度嘢嘅數學物體。一開始嗰陣數學家研究嘅得可以用嚟數物件嘅自然數同整數，仲有係呢兩種數嘅算術運算。數論成為咗數學入面嘅一個大領域。佢詳細噉研究整數更深層嘅性質，描述數嘅種種特性，例如係費馬最後定理就係數論裏面一個出名嘅定理，佢指明咗如果n大過2，世界上冇任何三個非零整數可以滿足an+bn=cn呢條式－數學家用咗好耐先至證明到佢，令到數學家證明到佢嗰陣好有成功感。